**ASUTUSESISESEKS KASUTAMISEKS**

**Märge tehtud**  (hiliseima digitaalallkirja kuupäev)

Riigimetsa Majandamise Keskuses

**Kehtib kuni** (5.aastat hiliseima digitaalallkirja kuupäevast)

**Alus** AvTS § 35 lg 1 p 17

**METSATAIMEDE ÕHUTRANSPORDI TÖÖVÕTU RAAMLEPING nr 3-2.5.3/181…………..**

**Lepingu Pooled ja sõlmimise alus**

* 1. **Riigimetsa Majandamise Keskus,** edaspidi **RMK** või **Tellija**, registrikoodiga 70004459, keda esindab põhimääruse alusel RMK ………… regiooni metsakasvatusjuht ………………………..

ja

* 1. **…………………..**, registrikoodiga ……………………**,** edaspidi **Töövõtja**, keda esindab põhikirja alusel juhatuse liige ………………...
  2. Tellijat ja Töövõtjat nimetatakse käesolevas lepingus **Pool** või ühiselt **Pooled**.
  3. Leping on sõlmitud avatud hankemenetluse 1-47/2737 „*Helikopteriga metsataimede transport*“ (viitenumber 259969) tulemusena alljärgnevas:

1. **Mõisted**
   1. **Lepinguobjekt** – Pooltevahelised suhted, mis tekivad Tellija poolt tellitud metsataimede transpordil helikopteriga Töövõtja poolt, Töövõtja tööjõu ja tehniliste vahenditega.
   2. **Õhutransport** – Töövõtja poolt iseseisvalt vahelao ja istutuskoha leidmine navigeerimisseadme ja etteantud andmete abil, ripplastis taimekottide transportimine etteantud koordinaatidele istutuskohta, sh lasti kinnitamine vahelaos ja vabastamine istutuskohas.
   3. **Taimekott** – kuni 240 kg kaaluv metsataimedega täidetud ja tõsteaasadega varustatud suur kott, missugune on tarvis toimetada ripplastis koordinaatidega määratud kohale istutusobjektil.
   4. **Päev** – kalendripäev
   5. **Tööajagraafik** – ripplastis taimekottide istutusobjektile toimetamise ajaline (kalendrinädal) ja mahuline jagunemine.
   6. **Metsakasvataja** – RMK esindaja tööobjektil ning töö üleandmise ja vastuvõtmise aktidel.
   7. **Istutusobjekt** – pindalaline istutuskohtade kogum/summa (eraldus), millel on üks või mitu istutuskohta.
   8. **Istutuskoht** - taimekoti transportimise (paigaldamise) koht istutusobjektil ja ühe taimekoti metsataimedega istutatav maa-ala.
   9. **Kütuse hind –** AS Neste Eesti veebilehel [www.neste.ee](http://www.neste.ee) avaldatav diislikütuse hulgihinda tarnetingimusel DDP Neste Eesti AS Tallinna terminalis koos aktsiisi- ja käibemaksuga. Juhul kui muutub võimatuks saada hinna informatsiooni eelpool kirjeldatud kohast või tekib Eestis muu kütuse hinna jälgimise võimalus (sarnane Soome Kütuse- ja Gaasi Keskliidu tarbijahinnaindeksile <http://www.oil-gas.fi>), siis kasutatakse teisi sarnaseid võimalusi.
   10. **Eesti keskmine palk –** Statistikaameti poolt esitatud palgatöötaja keskmine kvartali brutopalk.
2. **Lepingu dokumendid**
   1. Lepingu dokumendid koosnevad Lepingust, Lepingu sõlmimisel olemasolevatest Lepingu Lisadest ja pärast Lepingu sõlmimist Poolte poolt alla kirjutatud Lepingu dokumentide muudatustest, täiendustest ja lisadest.
   2. Lepingu sõlmisel on Lepingul järgmised Lisad (edaspidi **Lisa** või koos **Lisad**):

Lisa 1/1 – Tööajagraafik

Lisa 2/1 – Hinnakokkuleppe

Lisa 3/1 – RMK keskkonnanõuded mootorsõidukitega ja saagidega töötamisel

Lisa 4/1 - RMK nõuded isikukaitsevahendite kasutamiseks

* 1. Käesolev Leping koos Lisadega, mis on Lepingu lahutamatud osad, moodustavad ühtse ja tervikliku lepingu (edaspidi **Leping**), mis asendab kõiki samade Poolte vahel varem sama Lepinguobjekti suhtes sõlmitud mistahes suulisi või kirjalikke kokkuleppeid.

1. **Lepingu maht**
   1. Lepingu alusel Tellija tellib ja Töövõtja kohustub teostama ajavahemikul **………** kuni **…………** metsataimede ripplastis õhutransporti. Raamlepingu maksimaalne võimalik kogumaksumus on **600 000 eurot** (ilma käibemaksuta).
   2. Hankija ei ole kohustatud tellima teenust kogu nimetatud summa ulatuses. Raamlepingu lõplik maksumus kujuneb raamlepingu kehtivuse ajal vastavalt esitatud tellimustele.
   3. Pooled lepivad esmase Tööajagraafiku kokku lepingu sõlmimisel, sellekohane kokkulepe moodustab Lepingu Lisa.
   4. Pooled lepivad hiljemalt 10 (kümme) päeva enne kehtiva tööajagraafiku lõppu kokku uue tööajagraafiku, sellekohased kokkulepped moodustavad lepingu lisa.
2. **Hind** 
   1. Tellija maksab Töövõtjale tasu Hinnakokkuleppes kehtestatud hindade alusel. Esimese Hinnakokkuleppe aluseks on Töövõtja pakkumises toodud hind.
   2. Hinnakokkulepped­ moodustavad Lepingu Lisad.
   3. Hinnakokkuleppe kehtib kuni Lepingu tingimuste alusel seda muudetakse. Hinnakokkuleppe muutmise miinimumperioodiks on üks kvartal. Hindu muudetakse vastavalt:
      1. Kütuse hinna muutusele – juhul kui diislikütuse hind muutub (tõuseb või langeb) kalendriaasta tööpäevade keskmisena rohkem kui 0,064 €/l võrreldes eelmise Hinnakokkuleppe aluseks oleva diislikütuse hinnaga, siis muudetakse järgnevaks aastaks Hinda 1,50 protsendipunkti võrra.
      2. Eesti keskmise palga muutusele – juhul kui eelnenud aasta III kvartali keskmine palk on muutunud jooksva aasta III kvartali keskmise palgaga rohkem kui 1%, muudetakse hinnaraamistikku 0,30 protsendipunkti võrra alates järgneva aasta 01.jaanuarist.
      3. Uus hinnaraamistik arvutatakse alates 01.01.2024 ja seda igal järgneval aastal hiljemalt 01.04 kuupäevaks.
   4. Arvutuse aluseks olevaid andmeid ja tulemusi ümardatakse harilikul viisil.
   5. Juhul, kui metsataimede ripplastis õhutranspordi teenuse harilik väärtus (kohalik keskmine turuhind) oluliselt muutub, siis on RMKl õigus vähendada Hinda. Oluliseks muutuseks peab RMK õhutranspordi teenuse harilik väärtuse muutumist nii, et muutus on üle 30% suurem kohalikust keskmisest turuhinnast.
3. **Tööde üleandmine/tellimus**
   1. Teenuse tellimine toimub vajadusepõhiselt tellimuste alusel.
   2. Tellimused esitatakse vähemalt 2 nädalat enne soovitud teenuse osutamise algust.
   3. Tellimuses määratakse:
      1. nõutav teenuse alustamise ja nõutav lõpetamise kuupäev;
      2. metsataimede vahelao asukohad;
      3. istutusobjektid/istutuskohad;
      4. taimede kogus;
      5. tellimuse maksumus.
   4. RMK poolseks tellimuse koostajaks on piirkonna eest vastutav metsakasvataja.
   5. Tellimused saadetakse elektrooniliselt Lepingu punkti 12.6 kohaselt aadressile, mille määrab Töövõtja.
   6. Tellimusi ei allkirjastata.
4. **Tööde vastuvõtmise akt**

7.1. Tellija koostab tööde vastuvõtmise akti peale tööde üle vaatamist ning tehtud töö kvaliteedi hindamist hiljemalt 10 (kümne) päeva jooksul.

7.2. Tööde vastuvõtmise aktil näidatud töömahu aluseks on tegelikult teostatud ja Tellija poolt vastuvõetud maht.

7.3. Töö vastuvõtmise aktil oleva töömahuga nõustumist kinnitab Töövõtja arve esitamisega.

7.5. Töö vastuvõtu akti ei allkirjastata Poolte poolt.

7.6. Tööde aktile märgitakse kulunud aeg ja transporditud taimede arv.

1. **Tasumine**
   1. Tellija tasub tehtud tööde eest Töövõtja poolt esitatud arve(te) alusel.
   2. Arve esitamise aluseks on Lepingu punktis 7.1 nimetatud Tellija poolt koostatud tööde vastuvõtmise akt.
   3. Töövõtja esitab arve vaid elektrooniliselt, arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja. Arvel peab olema tööde vastuvõtmise akti number ja RMK poolne töö vastuvõtmise akti koostaja nimi.
   4. Tellija tasub arvel oleva summa arvel näidatud pangakontole 10 (kümne) päeva jooksul Töövõtja poolt arve väljastamise kuupäevast.
   5. Töövõtja poolt kohustuste mittenõuetekohase täitmise korral on Tellijal õigus alandada tööde eest tasumisele kuuluvat tasu. Tasu alandamine toimub võlaõigusseaduse § 112 sätestatud korras.
2. **Tellijal on õigus** 
   1. määrata tööde tähtaeg iga tööobjekti lõikes eraldi, lisaks tingimused ja asukoht;
   2. kontrollida Töövõtja tööde tähtaegsust ja kvaliteeti ning anda korraldusi esinevate rikkumiste kõrvaldamiseks;
   3. peatada tööd, kui Töövõtja ei pea kinni Tellija poolt esitatud nõuetest tööle;
   4. kontrollida Töövõtja tehnika vastavust RMK keskkonnanõuetele;
   5. peatada tööd kui Töövõtja ei pea kinni õigusaktidest ning Tellija poolt kehtestatud keskkonnanõuetest, kuni rikkumiste kõrvaldamiseni;
   6. peatada tööd perioodiks, kuni looduslikud tingimused (teede lagunemine, suur tuleoht, liigniiskus metsas jms) ei võimalda töötamist. Tööde peatamiseks ja jätkamiseks väljastab Tellija teate Töövõtjale e-posti teel, kusjuures teade loetakse kättesaaduks 1 (ühe) päeva möödumisel saatmisest;
   7. taotleda Maksu- ja Tolliametilt Töövõtja maksusaladusena käsitletava teavet. Lepingu sõlmimisega annab Töövõtja nõusoleku Maksu- ja Tolliameti poolt Tellijale eelnimetatud teabe esitamiseks;
   8. esitada Maksu- ja Tolliametile Lepingu täitmise kohta kõiki andmeid, mida maksuhaldur vajab Töövõtja poolt makstavate maksude arvestamise ja tasumise õigsuse kontrollimiseks. Lepingu sõlmimisega annab Töövõtja Tellijale nõusoleku Maksu- ja Tolliametile eelnimetatud teabe esitamiseks;
   9. vaadata e-maksuameti kaudu Töövõtja poolt töötamise registrisse esitatud andmeid selleks Töövõtjalt saadud volituse alusel.
3. **Tellijal on kohustus** 
   1. teavitada 10 päeva enne ripplastis õhutranspordiga metsataimede transportimise algust sellest Töövõtjat;
   2. taotleda töödeks vajalikud kooskõlastused (trasside ja teede haldaja, naaberkinnistu omanik jt asjaomaste isikutega);
   3. esitada Töövõtjale enne tööde alustamist tellimus
   4. anda Töövõtjale teada vaheladude ning istutusobjektide asukohad;
   5. koostada tähtaegselt töö vastuvõtmise aktid;
   6. tasuda Töövõtja arved õigeaegselt;
   7. tutvustada Töövõtjale RMK keskkonnaalaseid käitumisjuhiseid ja keskkonnanõudeid, mis moodustavad Lepingu Lisa.
   8. selgitada metsauuendamist reguleerivaid õigusakte Töövõtjale;
   9. koostada tähtaegselt Lepingu Lisad.

1. **Töövõtjal on õigus:**
   1. saada Tellijalt eelnevat teavet metsataimede ripplastis õhutranspordiga veo planeeritavate tööobjektide kohta ja enne tööde alustamist nendega tutvuda;
   2. enne tööde üleandmise akti allkirjastamist tutvuda tööobjektiga ning tööle esitatavate nõuetega;
   3. saada Tellijalt tähtaegselt ja nõuetekohaselt tehtud töö eest kokkulepitud tasu;
   4. teha Tellijale ettepanekuid tööde korralduse muutmiseks;
2. **Töövõtjal on kohustus**
   1. töötada tähtaegselt ja kvaliteetselt,
   2. teha enne tööde alustamist taimede ripplastis õhutransportimiseks vajalikud kooskõlastused;
   3. töötada vastavalt Tellija poolt esitatud tööde üleandmise aktis sätestatule ja juhistele ning informatsioonile;
   4. töötada oma tööjõu ja tehniliste vahenditega;
   5. kasutada metsataimede õhutranspordil ripplastina vastavalt sõlmimise aluseks olevas hankemenetluses nõutule:
      1. helikopterit, mille ripplasti tõstevõime peab olema vähemalt 240 kg. Helikopter peab olema varustatud ripplasti tõstmiseks vajalike vahenditega
      2. helikopterit, millega tõstetööde teostajal peab olema Eesti õhuruumis kehtiv KÕRGE RISKITASEMEGA ÄRILISTE ERILENDUDE LUBA. Loal peab olema eraldi väljatoodud lubatud erilennuna KOPTERI RIPPLASTILENNUD ja helikopteri tunnus, millega on lubatud neid erilende sooritada. Samuti peab sellel loal olema märgitud lubatud tööpiirkonnana Eesti õhuruum.
      3. omada kopteritööde kindlustamiseks vajalikku maapealset teenindust ja meeskonda tööobjektil. Kindlustada tööde teostamise ohutus.
   6. varustada ennast riistvaraga (arvutiga), millega on võimalik vastu võtta tööobjekti andmeid ja tööülesandeid ning edastada Tellijale teenuse osutamise kohta andmeid reaalajas. Riistvara minimaalsed nõuded on:
      1. puutetundlik nutitelefon või tahvelarvuti;
      2. vähemalt operatsioonisüsteem Android 6,0;
      3. vähemalt 3G võrguühendus.
   7. olla valmis alustama 3 päeva jooksul peale Tellijalt teate saamist metsataimede ripplastis õhutranspordiga ;
   8. mitte üle anda Lepingu alusel saadud õigusi ja kohustusi kolmandale isikule ilma Tellija kirjaliku nõusolekuta;
   9. korrastada omal kulul tööobjektil pinnas, sihid, teed, truubid, sillad ja teised rajatised vastavalt RMK poolt koostatud aktidele, kui nende kahjustamine toimus Töövõtja süül;
   10. tutvustada oma töötajatele ja kinni pidada töötamisel RMK keskkonnanõuetest, töötervishoiu ja tööohutuse õigusaktidest, töö tehnoloogiast, rajatiste korrashoidmise tingimustest jms;
   11. tagada oma töötajate varustatuse tööks vajalike ning kaasaegsete töökaitsevahenditega (turvariided ja muud isikukaitsevahendid) ning tagada nende instrueerimine töökaitse­vahendite ja -võtete kasutamise osas;
   12. vastutada töötamisel tööohutuse eest;
   13. saata 3 (kolme) päeva jooksul Tellijale e-posti teel teada oma töötajaga toimunud tööõnnetusest ning esitada tööõnnetuse kohta täiendavat informatsiooni Tellijalt saadud teatise vormil, millel tuleb näidata järgmised andmed: tööõnnetuse toimumise aeg, töötaja ametinimetus, tehtav tööliik, tööõnnetuse raskusaste ja lühikirjeldus;
   14. järgida õigusakte ja teha kõik endast oleneva, et vältida metsa tervisliku ja ümbritseva keskkonna seisundi halvenemist, samuti rakendada tehnoloogiaid, tehnilisi vahendeid ja töövõtteid, mis ei kahjusta kasvavat metsa, pinnast ning ümbritsevat keskkonda;
   15. kaitsta ja hoida metsa ning täita metsades tuleohutuse nõudeid ning tulekahju puhkemisel informeerida koheselt Päästeameti häirekeskust (tel 112) ja Tellijat;
   16. töökeelena kasutada suhtluses Tellijaga eesti keelt;
   17. nõustuda RMK keskkonnanõuete muutumisel nende tingimustega ja neid nõudeid täitma;
   18. anda e-maksuametis Tellijale volitus Töövõtja poolt töötamise registrisse esitatud andmetega tutvumiseks.
   19. Lepingu täitmist takistavate asjaolude ilmnemisel võtta koheselt ühendust tööde üleandmise akti koostajaga või Tellija esindajaga.

1. **Sanktsioonid**
   1. Juhul, kui Tellija viivitab põhjendamatult Töövõtja poolt esitatud arve tasumisega, on Töövõtjal õigus nõuda viivist 0,15% viivitatud summast päevas iga tasumisega viivitatud päeva eest.
   2. Juhul, kui Töövõtja ei lõpeta tööd töö üleandmise aktis ettenähtud tähtajaks on Tellijal õigus nõuda leppetrahvi 350 €/tund iga tegemata tunni ulatuses. Leppetrahvi võib Tellija kinni pidada Töövõtjale tasumisele kuuluvatest summadest. Samuti on Tellijal õigus vähendada tegemata mahu võrra Lepingu mahtu.
   3. Juhul, kui Töövõtja ei alusta tööobjektil tööd 3 (kolme) päeva jooksul peale tellimuses ettenähtud tööde alustamise tähtpäeva, on Tellijal õigus anda töö teisele tegijale ning Tellijal on õigus vähendada Lepingu mahtu või Leping ühepoolselt ilma etteteatamise tähtajata üles öelda.
   4. Juhul, kui Töövõtja ei lõpeta tööd 3 (kolme) päeva jooksul peale tellimuses ettenähtud lõpetamise tähtaega on Tellijal õigus anda töö teisele tegijale ja Töövõtjal ei ole õigust nõuda Tellijalt tasu senini tehtud tööde osas ning Tellijal on õigus Leping ühepoolselt ilma etteteatamise tähtajata üles öelda.
   5. Juhul, kui Tellijal tekib pretensioone Töövõtja poolt kasutatavale tehnikale, akteerib ta selle mittevastavusena ning määrab tähtaja puuduste kõrvaldamiseks, vajadusel tööd seniks peatatakse.
   6. Juhul, kui tööde vastuvõtmisel on Tellijal pretensioone kokku lepitud tööde nõuetekohasuse kohta, määrab ta Töövõtjale tähtaja puuduste kõrvaldamiseks ning samavõrra lükkub edasi tööde eest tasumise kohustus. Juhul, kui Töövõtja ei kõrvalda puudusi nimetatud tähtajaks, on Tellijal õigus alandada Poolte vahel kokku lepitud tööde maksumust ning nõuda tekitatud kahju hüvitamist. Tasu alandamise ulatuse (summa) esitab Tellija kirjalikult. Juhul, kui puudusi ei ole võimalik kõrvaldada, on Tellijal õigus tekitatud kahju maha arvestada tasumisele kuuluvast summast.
   7. Juhul, kui Töövõtja ei nõustu Tellija pretensioonidega, võib ta nõuda ekspertiisi määramist. Ekspertiisi kulud kannab Töövõtja. Juhul, kui ekspertiis tõestab Tellija pretensioonide alusetust, on Töövõtjal õigus ekspertiisi kulud Tellijalt sisse nõuda.
   8. Juhul, kui Töövõtja tegevus ei vasta RMK keskkonnanõuetele, fikseerib Tellija selle mittevastavusena ning määrab tähtaja puuduste kõrvaldamiseks, vajadusel tööd seniks peatatakse. Korduvate mittevastavuste ilmnemisel on Tellijal õigus Töövõtjaga sõlmitud Leping üles öelda.
   9. Juhul, kui Töövõtja on oma õigusi ja kohustusi üle andnud kolmandatele isikutele ilma Tellija kirjaliku nõusolekuta on Tellijal õigus Töövõtjaga sõlmitud Leping ennetähtaegselt üles öelda.
   10. Juhul, kui Töövõtja ei täida Lepinguga talle pandud mistahes kohust, mille sanktsioone ei ole eraldi välja toodud, määrab Tellija Töövõtjale tähtaja puuduste kõrvaldamiseks. Juhul, kui Töövõtja ei kõrvalda puudusid nimetatud tähtajaks on Tellijal õigus nõuda tekitatud kahjude hüvitamist ja Leping ühepoolselt ilma etteteatamise tähtajata üles öelda.
   11. Juhul, kui Tellija on korduvalt kasutanud Töövõtja osas sanktsioone, on Tellijal õigus Leping ühepoolselt ilma etteteatamise tähtajata üles öelda.
   12. Juhul, kui Tellija on esitanud leppetrahvi või kahju hüvitamise nõude Töövõtjale, ei ole kohustatud Tellija tasuma ühegi töö eest enne, kui Töövõtja on tasunud leppetrahvi või hüvitanud kahju. Töövõtjal puudub õigus samaaegselt Tellija suhtes rakendada sanktsioone sellel ajal tasumata summade osas.
2. **Lepingu rikkumise vabandatavus**
   1. Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks olid asjaolud, mida Pooled ei saanud mõjutada, ei võinud ega pidanud ette nägema ega ära hoidma (Vääramatu jõud, VÕS § 103). Nimetatud asjaolud peavad olema tõendatavad ning vaatamata eelnimetatud ettenägemata asjaoludele, on Pooled kohustatud võtma tarvitusele abinõud tekkida võiva kahju vähendamiseks. Kui takistav asjaolu on ajutine, on kohustuse rikkumine vabandatav üksnes aja vältel, mil asjaolu takistas kohustuse täitmist. Lepingus mõistetakse Vääramatu jõuna Riigikogu või valitsuse õigusakti,  ülestõusu, üldstreiki, massilisi rahutusi, sõda, loodusõnnetust, tormikahjustust, metsatulekahju, metsade sulgemist tuleohu tõttu, teede (sh metsateede) kasutamise piiramist või keelamist Poolte asukoha haldusüksuses, metsapinnase mittekandvust ja muid asjaolusid, mis oluliselt ja vääramatult takistavad Lepingu täitmist ning muid Lepingus loetlemata asjaolusid, mida mõlemad Pooled aktsepteerivad Vääramatu jõuna.
   2. Pool, kelle tegevus lepingujärgsete kohustuste täitmisel on takistatud ettenägemata asjaolude tõttu, on kohustatud sellest viivitamatult teatama teisele Poolele vahenditega, mis tagavad teate kiireima edastamise, samas saates välja teate tähitud kirjaga.
3. **Lepingu kehtivus, lõppemine ja lõpetamine** 
   1. Leping jõustub lepingu sõlmimisel ja kehtib **kuni 31.12.2026.a** või rahalise mahu täitumiseni, sõltuvalt sellest kumb tingimus saabub varem ning kõikide lepinguliste kohustuste täitmiseni mõlema Poole poolt.
   2. Juhul, kui Pooled ei ole saavuta kokkulepet Lepingu Lisas toodud Hinnakokkuleppe kehtivusaja lõpuks, kuid on nõus kokkuleppe saamiseks läbirääkimisi jätkama, kehtib viimase kokkuleppe hind, kuid mitte kauem kui 30 (kolmkümmend) päeva pärast selle kehtivusaja lõppu. Selleks ajaks kokkuleppele mittejõudmisel on Tellijal õigus Leping üles öelda.
   3. Tellijal on õigus Leping ilma etteteatamisajata ennetähtaegselt üles öelda, kui Töövõtja on muutunud maksejõuetuks või tema suhtes on algatatud pankroti- või likvideerimis­menetlus.
   4. Tellijal on õigus Leping ilma etteteatamisajata ennetähtaegselt üles öelda, kui Tellija on Töövõtja suhtes korduvalt rakendanud Lepingus sätestatud sanktsioone.
   5. Tellijal on õigus Leping ilma etteteatamisajata ennetähtaegselt üles öelda, kui Töövõtja tegevuse või tegevusetuse tõttu ei suuda Töövõtja alustada töid kolme päeva jookusul tellimuses sätestatud ajal ja tingimustel; .
   6. Tellijal on õigus Leping üles öelda, kui Töövõtja korduvalt ei täida Lepinguga endale võetud kohustusi.
   7. Tellijal on õigus Leping peatada kui Töövõtja ei täida tööohutusenõudeid ja RMK keskkonnanõudeid. Korduvatel eiramistel on Tellijal õigus Leping ilma etteteatamisajata ennetähtaegselt üles öelda.
   8. Tellijal on õigus Leping ilma etteteatamisajata ennetähtaegselt üles öelda ja nõuda tekitatud kahju hüvitamist, kui Töövõtja või Töövõtja töötaja omastab või teeb katse ebaseaduslikult omastada puitu.

1. **Teadete edastamine**
   1. Lepinguga seotud teated edastatakse telefoni teel või e-kirja teel Poole Lepingus märgitud e-posti aadressile. Aadressi muutusest on Pool kohustatud koheselt informeerima teist Poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või Lepingu ülesütlemise avaldused ning Lepingu rikkumisel teisele Poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
2. **Lõppsätted**
   1. Pooled kohustuvad hoidma konfidentsiaalsena kõik seoses lepingu täitmisega teatavaks saanud isikuandmed, samuti usalduslikud ja ärisaladuseks peetavad andmed. Poole ärisaladuseks on Lepingu kõik lisad, v.a lisa 3.
   2. Kõik Lepingu Lisad või muudatused on kehtivad ainult juhul, kui need on vormistatud kirjalikult. Need peavad sisaldama selgesõnalist viidet Lepingule ja olema mõlema Poole volitatud esindaja poolt alla kirjutatud. Muudatused ja täiendused jõustuvad pärast allakirjutamist mõlema Poole poolt või Poolte poolt kirjalikult määratud tähtajal.
   3. Lepingu täitmisel tekkivad lahkarvamused lahendatakse läbirääkimiste teel. Läbirääkimiste käigus kokkuleppele mittejõudmisel lahendatakse vaidlused kostja asukohajärgses kohtus.

**Poolte andmed ja allkirjad**

Tellija andmed: Töövõtja andmed:

Riigimetsa Majandamise Keskus ………………..

Registrikood: 70004459 Registrikood: ………………

Aadress: Mõisa/3 Sagadi k., Haljala v., Aadress: …………………….

45403 Lääne-Viru maakond

E-post: ilmar.paal@rmk.ee E-post:

(allkirjastatud digitaalselt) (allkirjastatud digitaalselt)

#### *Ilmar Paal*

METSAKASVATUSTEENUSE TÖÖVÕTULEPINGU NR **3-2.5.3/181 ………** juurde

LISA 1/1 – Tööajagraafik

(hiliseima digitaalallkirja kuupäev)

**RMK** ……… metsakasvatuspiirond (Tellija) ja **……………** (Töövõtja) leppisid kokku, et **………………….** kuni **…………………….** on Töömaht ja tööajagraafik alljärgnev:

Metsataimede ripplastis õhutranspordi eeldatav tööajagraafik

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Tööliik | apr | mai | juuni | juuli | aug | sept | okt | nov | dets | jaan | veebr | märts | **kokku** |
|  |  |  |  |  |  |  |  |  |  |  |  |  |  |

Tööajagraafikut täpsustatakse tellimuste esitamisega. Tellimused esitatakse vähemalt 2 nädalat enne soovitud teenuse osutamise algust. Ilmast sõltuvad töögraafiku täpsustused tehakse jooksvalt.

Poolte allkirjad:

Tellija Töövõtja

(allkirjastatud digitaalselt) (allkirjastatud digitaalselt)

#### *Ilmar Paal*

METSAKASVATUSTEENUSE TÖÖVÕTULEPINGU NR **3-2.5.3/181…………..** juurde

LISA 2/1 – Hinnakokkuleppe

(hiliseima digitaalallkirja kuupäev)

RMK Kirde regioon (Tellija) ja **………….** (Töövõtja) leppisid kokku, et alates **……………………..**.a. on Hind järgnev:

1. Metsataimede ripplastis õhutranspordi hind on …………….. **€/tund.**
2. Hinnalisa Kütuse hind on 1,680 €/l ja Eesti keskmine palk 1679,00 €.
3. Käesolev hinnakokkulepe kehtib **………………….** kuni **…………………**.

**Poolte allkirjad:**

**Tellija Töövõtja**

(allkirjastatud digitaalselt) (allkirjastatud digitaalselt)

#### *Ilmar Paal*

Lisa 3

RMK ja

vahelise [Vali kuupäev] metsakasvatusteenuse töövõtu raamlepingu nr

3-2.5.3/ juurde

## RMK keskkonnanõuded mootorsõidukitega ja saagidega töötamisel

1. **Üldsätted**
   1. Juhend sätestab keskkonnaalased nõuded tööobjektil kütuste ja määrdeainete hoidmisele, tankimisele ja jäätmete käitlemisele ning hädaolukordades tegutsemisele.
   2. Juhendi nõuded kehtivad sisepõlemismootori jõul liikuva sõidukiga (edaspidi masin) ning kettsaega, võsasaega ja trimmeriga (edaspidi saag) töötamisel.
   3. Juhendi koostamisel on lähtutud kehtivatest õigusaktidest, FSC ja PEFC säästliku metsamajandamise standardi ning ISO 14001 keskkonna­­juhtimise ja ISO 9001 kvaliteedijuhtimise standardi nõuetest.
2. **Üldised nõuded**
   1. Kui töö käigus võib tekkida keskkonnareostus või ohtu sattuda töö­objektil viibivate isikute elu või tervis tuleb tööd koheselt peatada.
   2. Metsas on keelatud teha lõket selleks mitte ettevalmistatud kohas. Tuleohtlikul ajal on keelatud metsas suitsetamine, lõkketegemine ning lahtise tule kasutamine.
   3. Turbapinnasel töötav masin peab olema komplekteeritud seadmetega, mis välistavad väljalaskegaasis sädemete olemasolu.
   4. Töö käigus tuleb vältida kultuurimälestiste (nt kultusekohad, sõjahauad, kääpad, ehitismälestised, mälestusmärgid) ning ristipuude ja pärand­kultuuri­objektide kahjustamist ning risustamist okste jms.
   5. Suure linnupesa, diameetriga üle 40 cm, leidmisel peatada koheselt raietööd, teavitada leiust RMK poolset tööde juhti ja oodata edasisi tema korraldusi.
   6. Raielangil, v.a valgustusraiel, tuleb vegetatsiooniperioodil juurepessu ohtlikel aladel kuuse ja männi kännud töödelda juurepessu leviku tõkestamiseks biotõrje­preparaadiga ROTSTOP®.
3. **Kütused ja tankimine**
   1. Sae tankimisel tuleb kasutada spetsiaalset kanistri otsikut, mis välistab üle- ja mööda­valamist.
   2. Sae käivitamisel tuleb see viia vähemalt 3 meetri kaugusele kütuse tankimise paigast.
   3. Kütusemahutid peavad olema ette nähtud kütuste hoidmiseks ja veoks, olema nõuetele vastavalt märgistatud ning omama vastavat sertifikaati.
   4. Kütusemahuteid tuleb tööobjektil hoida varjulises kohas.
   5. Kütust ja määrdeaineid ei tohi hoiustada looduslikele veekogudele lähemal kui 10 m.
   6. Tööobjektil masina, mille kütusepaak on suurem kui 100 l, tankimisel tuleb kasutada spetsiaalset kütusepumpa, mis välistab kütuse keskkonda sattumist.
   7. Lekkinud kütus või määrdeained tuleb kokku koguda ja kuni ära­­veoni ladustada keskkonna­ohutult.
4. **Tavajäätmed ja ohtlikud jäätmed**
   1. Kõik töö käigus tekkinud tavajäätmed ja ohtlikud jäätmed tuleb peale töö­objekti lõpetamist ära viia. Ohtlikeks jäätmeteks loetakse:
      1. kütuse ja määrdeainete taara;
      2. markeerimisvärvi purgid;
      3. kütuse või määrdeaine lekke tõrjumisel kasutatud absorbent;
      4. kütuse või määrdeainega kokku puutunud paberid jms;
      5. akud, hüdro­voolikud, kütuse- või õlifiltrid.
   2. Tööobjektil peab jäätmete olemasolul olema koht nende hoidmiseks.
   3. Tavajäätmed ja ohtlikud jäätmed tuleb hoida tööobjektil eraldi.
   4. Ohtlikke jäätmeid peab hoidma ilmastiku- ning lekkekindlates anumates või pakendites.
5. **Masinate ja saagide seisund ning komplekteeritus**
   1. Masinad peavad olema läbinud valmistaja poolt ettenähtud sagedusega hooldusi.
   2. Liikluses osalevad masinad peavad olema läbinud õigusaktides ettenähtud tehno­­­­­­­­­ülevaatusi.
   3. Masinas peab olema:
      1. mobiiltelefon;
      2. liiklusseaduse või tootja tehase komplektsusega ettenähtud ja kehtiva kontrollmärgistusega tulekustuti;
      3. absorbentgraanulid vähemalt 20 kg või absorbentmatt, kui masinaks on harvester, forvarder, metsamajanduslikuks tööks kohandatud põllu­majanduslik traktor, giljotiin, maapinna ettevalmistamise masin, puidu­veok, hakkur või ekskavaator.
   4. Saag peab olema komplektne ja vastama tootja nõuetele.
   5. Saega töötaval isikul peab olema kaasas mobiil­telefon.
   6. Visuaalsel vaatlusel tuvastatava õli- või kütuselekkega masina või sae kasutamine on keelatud.
   7. Kui masinat või saagi ei kasutata, tuleb selle mootor seisata.
6. **Hädaolukorrad**
   1. Tulekahju korral, mida ei suudeta iseseisvalt kustutada, tuleb helistada 112 ja tulekahjust teavitada RMK poolset tööde juhti. Võimalusel asuda olemas­olevate vahenditega põlemiskollet kustutama, samas kindlustades enese ohutuse.
   2. Tulekahjust teatamisel tuleb öelda rahulikul häälel teataja nimi, sündmuskoha võimalik täpne asukoht ja mis põleb.
   3. Keskkonnareostuse korral, mida ei suudeta olemasolevate tõrjevahenditega kõrvaldada, tuleb helistada 112 ja reostusest teavitada RMK poolset tööde juhti.
   4. Lõhkematerjali leidmisel, tuleb helistada 112 ja leidmisest teavitada RMK poolset tööde juhti ning peatada töö kuni lõhkematerjali spetsialistide saabumiseni ning oodata edasisi RMK poolseid korraldusi. Leitud lõhkematerjali ei tohi puudutada.

Poolte allkirjad:

Tellija Töövõtja

|  |  |
| --- | --- |
| [Vali sobiv] | [Vali sobiv] |
|  |  |

Lisa 4

RMK ja

vahelise [Vali kuupäev] metsakasvatusteenuse töövõtu raamlepingu nr 3-2.5.3/ juurde

**RMK nõuded isikukaitsevahendite kasutamiseks**

(hiliseima digitaalallkirja kuupäev)

**RMK** (Tellija) tutvustas ja **………….. (**Töövõtja) tutvus RMK juhatuse liikme poolt 15.03.2022. a. otsusega nr 1-32/19 kinnitatud RMK nõuetega isikukaitsevahendite kasutamiseks

1. **Üldsätted**

Juhend sätestab miinimumnõuded isikukaitsevahendite kasutamiseks RMK lepingupartneritele.

1. **Üldised nõuded**
   1. Kui töötamisel võib ohtu sattuda tööobjektil viibivate isikute elu või tervis tuleb tööd koheselt peatada.
   2. Masinaga töötamisel peab masinas olema esmaabipakk ja mobiiltelefon.
   3. Kettsaega, võsasaega ja trimmeriga töötamisel peab tööobjektil kaasas olema esmaabipakk ja mobiiltelefon.
2. **Nõutavad isikukaitsevahendid** 
   1. Raielangil ja raadamisobjektil töötamise ajal töökohustusi täitvad isikud peavad masinast väljas olles kandma tööstuslikku kaitsekiivrit (EN 397) ja demaskeerivat värvi riietust (nt ohutusvest, helkurvest).
   2. Nõutavad isikukaitsevahendid on loetletud järgnevalt:

|  |  |  |  |  |  |  |  |
| --- | --- | --- | --- | --- | --- | --- | --- |
| **Kaitstav kehaosa /Tegevus** | **Labajalg** | **Jalad** | **Torso, käed, jalad** | **Käelaba** | **Pea** | **Silmad ja**  **nägu** | **Kõrvad** |
| **Töö kettsaega** | Saeketi lõikevastase ja tugevdatud ninaga töökummikud või saapad | Saeketi lõikevastase elemendiga tööpüksid, mis peavad vastama vähemalt kaitse klassile 1 | Demaskeerivat värvi tööriietus | Töökindad | Tööstuslik kaitsekiiver (EN 397) koos kaitsemaski ja kuulmiskaitsevahendiga | | |
| **Töö võsasaega üle 3 meetrises taimestikus** | Kinnised tugeva konstruktsiooniga ja libisemist takistava tallaga jalanõud | Tugevast riidest pika säärega püksid | Demaskeerivat värvi tööriietus | Töökindad | Tööstuslik kaitsekiiver (EN 397) koos kaitsemaski ja kuulmiskaitsevahendiga | | |
| **Töö võsasaega alla 3 meetrises taimestikus** | Kinnised tugeva konstruktsiooniga ja libisemist takistava tallaga jalanõud | Tugevast riidest pika säärega püksid | Demaskeerivat värvi tööriietus | Töökindad | - | Kaitsemask või kaitseprillid | Kuulmiskaitsevahend |
| **Töö trimmeriga** | Kinnised jalanõud | Tugevast riidest pika säärega püksid | - | Töökindad | - | Kaitsemask või kaitseprillid | Kuulmiskaitsevahend |
| **Harvesteri, forvarderi, giljotiini, metsa­majanduslikuks tööks kohandatud põllu­majandusliku traktori, maapinnamasina operaatoril tööobjektil väljas olles** | Kinnised tugeva konstruktsiooniga ja libisemist takistava tallaga jalanõud | - | Demaskeerivat värvi riietus (nt ohutusvest, helkurvest) | - | Tööstuslik kaitsekiiver (EN 397) | - | - |
| **Puiduveoki, hakkuri, hakkpuidu konteinerveoki juhil tööobjektil väljas olles** | Kinnised tugeva konstruktsiooniga ja libisemist takistava tallaga jalanõud | - | Demaskeerivat värvi riietus (nt ohutusvest, helkurvest) | - | Tööstuslik kaitsekiiver (EN 397) | - | - |

Poolte allkirjad:

Tellija Töövõtja

|  |  |
| --- | --- |
| [Vali sobiv] | [Vali sobiv] |